Katedraal fan de Berte fan de Hear (Starodub)
De Katedraal fan de Berte fan de Hear (Russysk: Собор Рождества Христова), ek: Kozakkenkatedraal, is in tsjerke yn de west-Russyske stêd Starodub yn Brjansk oblast. De tsjerke heart by it bisdom Klintsovsky fan it aartsbisdom Brjansk.  

De trijekoepelige tsjerke waard yn 1677 yn de styl fan de Oekraynske barok boud, nei't in eardere houten tsjerke út 1617 ôfbaarnde. De tsjerke waard boud fan bakstien en letter bepleistere. Sûnt it begjin fan de 18e iuw wie it de katedraal fan it yn Starodub legere Kozakkenrezjimint. 

It is ien fan de bêste foarbylden fan Oekraynske barok yn it hjoeddeiske Ruslân. 

Yn de Sovjet-tiid waard de tsjerke sletten en brûkt om guod op te slaan. Yn de jierren 1990 waard de tsjerke wer iepensteld foar tsjerketsjinsten. Njonken de tsjerke waard doe in lytse frijsteande klokketoer boud. 

De koepels fan de tsjerke krigen yn de simmer fan 2013 in goudkleurige dakbedekking ynstee fan de griiskleurige dakbedekking. Ek krigen de lantearnen op de koepels nije gouden otterdokske krusen.

Keppeling om utens 
  Side aartsbisdom Brjansk

Katedraal yn Ruslân
Bouwurk út 1677